stanford-oval/wikipedia huggingface dataset:
เซ็มเพอร์โอเพอร์

| เซ็มเพอร์โอเพอร์ |
| --- | --- |



ข้อมูลทั่วไป
ประเภท: โรงมหรสพ
เมือง: เดรสเดิน
ประเทศ: เยอรมนี
พิกัด: 51°03′16″N 13°44′07″E﻿ / ﻿51.05444°N 13.73528°E﻿ / 51.05444; 13.73528
เริ่มสร้าง: ค.ศ. 1841 (หลังแรก)   ค.ศ. 1878 (หลังที่สอง)
ปรับปรุง: ค.ศ. 1985
การออกแบบและการก่อสร้าง
สถาปนิก: ก็อทฟรีท เซ็มเพอร์ (หลังแรก)   มันเฟรท เซ็มเพอร์ (หลังที่สอง)
เซ็มเพอร์โอเพอร์ (เยอรมัน: Semperoper, "โรงมหรสพเซ็มเพอร์") หรือ ชตาทโอเพอร์เดรสเดิน (เยอรมัน: Staatsoper Dresden "โรงมหรสพรัฐ เดรสเดิน") เป็นโรงมหรสพของวงออร์เคสตราแห่งรัฐซัคเซิน ตั้งอยู่ริมแม่น้ำเอ็ลเบอใจกลางเมืองเดรสเดิน อาคารหลังแรกสร้างขึ้นโดยสถาปนิกชื่อว่า ก็อทฟรีท เซ็มเพอร์ (Gottfried Semper) ใน ค.ศ. 1841 ด้วยสถาปัตยกรรมผสมผสานระหว่างเรอแนซ็องส์-บารอกตอนต้น และใช้เสาแบบคอรินเทียนของกรีก มันถูกยกย่องว่าเป็นโรงมหรสพที่งดงามที่สุดแห่งหนึ่งของยุโรป อย่างไรก็ตาม อาคารหลังแรกถูกเพลิงไหม้จนย่อยยับจากเหตุลุกฮือใน ค.ศ. 1869
เนื่องด้วยก็อทฟรีทต้องลี้ภัยทางการเมืองจากการมีส่วนเกี่ยวข้องกับเหตุลุกฮือใน ค.ศ. 1869 ทำให้บุตรชายของเขา มันเฟรท เซ็มเพอร์ (Manfred Semper) ต้องมารับผิดชอบก่อสร้างอาคารหลังใหม่จนแล้วเสร็จใน ค.ศ. 1878 ด้วยสถาปัตยกรรมเรอแนซ็องส์ใหม่ อย่างไรก็ตาม อาคารหลังนี้ถูกทำลายลงอีกครั้งจากการทิ้งระเบิดที่เดรสเดินในสงครามโลกครั้งที่สอง อาคารนี้เป็นซากปรักพังพังกว่า 40 ปีก่อนที่จะได้รับการบูรณะจนแล้วเสร็จใน ค.ศ. 1985 โดยใช้สถาปัตยกรรมแบบเดิมก่อนถูกทำลายจากสงคราม
ระเบียงภาพ

อนุสาวรีย์พระเจ้าโยฮันแห่งซัคเซิน
สถาปัตยกรรมภายใน
เวทีแสดง
ที่นั่งผู้ชม
เจ้านครรัฐผู้คัดเลือก

การประชุมเจ้าผู้คัดเลือกเพื่อเลือกมัททีอัสเป็นจักรพรรดิชาวโรมันในปี 1612
คัวร์เฟือสท์ (เยอรมัน: Kurfürst, อังกฤษ: Prince-elector) หรือ เจ้านครรัฐผู้คัดเลือก หมายถึงสมาชิกของคณะผู้คัดเลือกจักรพรรดิชาวโรมัน (จักรวรรดิโรมันอันศักดิ์สิทธิ์) เจ้าผู้คัดเลือกมีฐานันดรเป็น เฟือสท์ (Fürst) ส่วนทายาทผู้มีสิทธิโดยตรงของเจ้าผู้คัดเลือกเรียกว่า คัวร์พรินซ์ (Kurprinz)
ตั้งแต่คริสต์ศตวรรษที่ 13 เป็นต้นมา เจ้าผู้คัดเลือกซึ่งมีอยู่ไม่กี่คนจะได้รับสิทธิพิเศษในการลงมติเลือกกษัตริย์แห่งชาวโรมัน หลังจากนั้นผู้ถูกเลือกก็จะมีฐานะเป็นกษัตริย์จนกว่าจะได้รับการสวมมหามงกุฎเป็นจักรพรรดิจากพระสันตะปาปา (ซึ่งเอาแบบอย่างจากปฐมจักรพรรดิชาร์เลอมาญ) รัชกาลสุดท้ายที่ผ่านโบราณราชประเพณีแบบนี้คือ คาร์ลที่ 5 (ถูกเลือกในปี 1519 และสวมมหามงกุฎในปี 1530) รัชกาลถัดจากนั้นอาศัยเพียงการลงมติแล้วประกาศตัวเป็น "จักรพรรดิชาวโรมันผู้ถูกเลือก" (Erwählter Römischer Kaiser) โดยไม่มีการสวมมหามงกุฎจากพระสันตะปาปา
เจ้าผู้คัดเลือกมีฐานันดรศักดิ์เป็นลำดับสองรองจากกษัตริย์หรือจักรพรรดิ และเป็นสมาชิกของมหาสภาจักรวรรดิ (Dieta Imperii) ซึ่งมหาสภาแบ่งเป็นสามคณะได้แก่ คณะเจ้าผู้คัดเลือก, คณะเจ้าราชรัฐ และคณะนคร เจ้าผู้คัดเลือกส่วนใหญ่นอกจากอยู่ในเจ้าผู้คัดเลือกแล้ว ยังอยู่ในคณะเจ้าราชรัฐ ด้วยมีอำนาจปกครองดินแดน
การคัดเลือกจักรพรรดิ

การคัดเลือกมีชื่อว่า เคอนิชส์วาล (Königswahl) ที่แปลว่า "การเลือกกษัตริย์" เมื่อตำแหน่งจักรพรรดิว่างลง อัครมุขนายกแห่งไมนทซ์จะส่งหมายเรียกประชุมเจ้าผู้คัดเลือกภายในหนึ่งเดือน โดยกำหนดวันประชุมภายในสามเดือนนับแต่วันออกหมายเรียก ซึ่งในช่วงที่ไม่มีจักรพรรดิ อำนาจของจักรพรรดิจะถูกใช้โดยอุปราชจักรวรรดิ (Reichsvikar) ซึ่งมีอยู่สองคนได้แก่ เจ้าผู้คัดเลือกแห่งซัคเซิน สำหรับอาณาเขตที่ใช้กฎหมายซัคเซิน (ซัคเซิน, เว็สท์ฟาเลิน, ฮันโนเฟอร์ และเยอรมนีตอนเหนือ) และเจ้าผู้คัดเลือกแห่งฟัลทซ์ สำหรับอาณาเขตที่เหลือของจักรวรรดิ (ฟรังเคิน, ชวาเบิน, ลุ่มแม่น้ำไรน์, และเยอรมนีตอนใต้)
ในตอนแรก เจ้าผู้คัดเลือกมีเพียงเจ็ดคน ได้แก่
ฝ่ายศาสนา
อัครมุขนายกผู้คัดเลือกแห่งไมนทซ์ (Kurfürst-Erzbischof von Mainz)
อัครมุขนายกผู้คัดเลือกแห่งโคโลญ (Kurfürst-Erzbischof von Köln)
อัครมุขนายกผู้คัดเลือกแห่งเทรียร์ (Kurfürst-Erzbischof von Trier)
ฝ่ายฆราวาส
กษัตริย์แห่งโบฮีเมีย (König von Böhmen)
ฟัลทซ์กราฟแห่งริมไรน์ (Pfalzgraf bei Rhein)
ดยุกแห่งซัคเซิน (Herzog von Sachsen)
มาร์คกราฟแห่งบรันเดินบวร์ค (Markgraf von Brandenburg)
ต่อมามีการแต่งตั้งเพิ่มเติม ได้แก่:
ในปี 1623  ดยุกแห่งบาวาเรีย (Herzog von Bayern)
ในปี 1692  ดยุกแห่งเบราน์ชไวค์–ลือเนอบวร์ค (ฮันโนเฟอร์) (Herzog von Braunschweig-Lüneburg)
แหล่งข้อมูลอื่น

The Avalon Project. (2003). "The Golden Bull of the Emperor Charles IV 1356 A.D." เก็บถาวร 2004-06-03 ที่ เวย์แบ็กแมชชีน
Oestreich, G. and Holzer, E. (1973). " Übersicht über die Reichsstände." In Gebhardt, Bruno. Handbuch der Deutschen Geschichte, 9th ed. (Vol. 2, pp. 769-784). Stuttgart: Ernst Ketler Verlag. เก็บถาวร 2004-06-04 ที่ เวย์แบ็กแมชชีน
Velde, F. R. (2003). "Royal Styles."
Velde, F. R. (2004). "The Holy Roman Empire."
เดอะบลูดานูบ

หน้าปกของชีทมิวสิก
โน้ตท่อนแรกของ The Blue Danube พร้อมลายเซ็นของชเตราสส์
เดอะบลูดานูบ (อังกฤษ: The Blue Danube) เป็นชื่อที่รู้จักกันทั่วไปของ An der schönen blauen Donau op. 314 (อังกฤษ: On the Beautiful Blue Danube) เพลงวอลต์ซโดยโยฮันน์ ชเตราสส์ ที่สอง แต่งขึ้นในปี ค.ศ. 1866 และแสดงครั้งแรกเมื่อวันที่ 13 กุมภาพันธ์ ค.ศ. 1867 ที่สมาคมนักร้องประสานเสียงแห่งเวียนนา (เยอรมัน: Wiener Männergesangsverein; อังกฤษ: Vienna Men's Choral Association) กรุงเวียนนา ประเทศออสเตรีย ได้รับการยอมรับว่าเป็นหนึ่งในเพลงคลาสสิกที่เป็นที่รู้จักมากที่สุด  และถูกจัดให้เป็นเพลงชาติอย่างไม่เป็นทางการของประเทศออสเตรีย
เพลงนี้ได้รับการแต่งคำร้องโดยโจเซฟ เวย์ล นักแต่งคำร้องของสมาคมนักร้องประสานเสียง  ต่อมาชเตราสส์ได้ปรับปรุงทำนองใหม่ และเวย์ลก็ได้ปรับคำร้องใหม่อีกครั้งให้เหมาะสมยิ่งขึ้น  โดยเนื้อร้องกล่าวชื่นชมความงามของแม่น้ำดานูบ และกรุงเวียนนา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ The Blue Danube
โน้ตเพลงเสรีของ The Blue Danube ที่โครงการห้องสมุดดนตรีนานาชาติ (IMSLP)
เด็ทมาร์ คราเมอร์

| 0 | 1 | 2 | 3 |
| --- | --- | --- | --- |
 เรียวอิชิ ซุงิยะมะ และเด็ทมาร์ คราเมอร์ (ขวา) ในโอลิมปิก 1964
ข้อมูลส่วนตัว
วันเกิด:  4 เมษายน พ.ศ. 2468
สถานที่เกิด:  ดอร์ทมุนท์, สาธารณรัฐไวมาร์
วันเสียชีวิต:  17 กันยายน พ.ศ. 2558 (90 ปี)
สถานที่เสียชีวิต:  ไรท์อิมวิงเคิล, ประเทศเยอรมนี
ตำแหน่ง:  ผู้จัดการทีม
จัดการทีม
ปี:  ทีม
1960–1963:  ญี่ปุ่น (technical advisor)
1964–1966:  เยอรมนี (assistant)
1971–1974:  อียิปต์
1974:  สหรัฐอเมริกา
1974:  แฮร์ทา เบเอ็สเซ
1975–1977:  บาเยิร์นมิวนิก
1977–1978:  ไอน์ทรัคท์ฟรังค์ฟวร์ท
1978–1981:  Al-Ittihad
1981–1982:  Aris Salonika
1982–1985:  ไบเออร์เลเวอร์คูเซิน
1984–1985:  มาเลเซีย
1991–1992:  เกาหลีใต้ อายุไม่เกิน 23 ปี (technical advisor)
1997:  ไทย
เด็ทมาร์ คราเมอร์ (เยอรมัน: Dettmar Cramer; 4 เมษายน พ.ศ. 2468 – 17 กันยายน พ.ศ. 2558) เป็นอดีตนักฟุตบอลและผู้จัดการทีมชาวเยอรมัน ผู้ซึ่งพาสโมสรฟุตบอลบาเยิร์นมิวนิกชนะเลิศยูโรเปียนคัพ ฤดูกาล 1975 และ 1976 คราเมอร์เสียชีวิตในวันที่ 17 กันยายน พ.ศ. 2558 ด้วยวัย 90 ปี
เจ้าชายวิลเฮ็ล์ม เจ้าชายแห่งวีท

เจ้าชายวิลเฮ็ล์ม เจ้าชายแห่งวีท (เยอรมัน: Wilheim, Fürst zu Wied; 22 สิงหาคม ค.ศ. 1845 - 22 ตุลาคม ค.ศ. 1907) เป็นเจ้าหน้าที่และนักการเมืองชาวเยอรมัน เป็นพระโอรสของเจ้าชายแฮร์มัน เจ้าชายแห่งวีทกับเจ้าหญิงมารีแห่งนัสเซา พระบิดาในเจ้าชายวิลเฮ็ล์ม เจ้าชายแห่งแอลเบเนีย และเป็นพระราชอนุชา (น้องชาย) ในสมเด็จพระราชินีเอลิซาเบธแห่งโรมาเนีย
พระประวัติ

เจ้าชายวิลเฮ็ล์ม เจ้าชายแห่งวีท ประสูติเมื่อวันที่ 22 สิงหาคม ค.ศ. 1845 ณ ดัชชีแห่งนัสเซา เป็นพระบุตรพระองค์ที่ 2 และพระโอรสพระองค์แรกในเจ้าชายแฮร์มัน เจ้าชายแห่งวีท และเจ้าหญิงมารีแห่งนัสเซา ทั้งนี้เป็นพระราชอนุชาในเอลีซาเบ็ทแห่งวีท สมเด็จพระราชินีแห่งโรมาเนีย
ราชการทหาร

ระหว่างสงครามออสเตรีย-ปรัสเซีย ในปี ค.ศ. 1866 ทรงดำรงตำแหน่งทางทหารเป็นพลโทของกองทัพที่ 2 ในช่วง ค.ศ. 1870 - ค.ศ. 1871 ทรงได้ได้สงครามฝรั่งเศส-ปรัสเซีย
ระหว่างปี ค.ศ. 1893 และ ค.ศ. 1897 ทรงเป็นผู้บัญชาการกองกำลังทหารและนายทหารอาสาสมัครในกองทัพ ในปี ค.ศ. 1893 ทรงได้รับการแต่งตั้งให้เป็นนายพลทหารราบ
การเมือง

พระองค์ทรงปราดเปรื่องเรื่องนโยบายล่าอาณานิคม ระหว่างปี ค.ศ. 1891 และ ค.ศ. 1892 ทรงเป็นประธานคณะกรรมการป้องกันการเป็นทาสของเยอรมนี ทรงจัดตั้งกองทุนรวมถึงทรงการเดินทางไปยังพื้นที่สำรวจในแอฟริกา ตั้งแต่ปี ค.ศ. 1897 ทรงเป็นสมาชิกพระองค์หนึ่งของอาณานิคมสภา ทรงเป็นผู้ร่วมก่อตั้งและตั้งแต่ปี ค.ศ. 1898 - ค.ศ. 1901 และทรงเป็นประธานสมาคมกองทัพเรือ
ระหว่างปี ค.ศ. 1875 - ค.ศ. 1886 ทรงเป็นพลเมืองสำคัญของจังหวัดไรน์สตรีท ทรงดำรงตำแหน่งประธานสภาจังหวัดไรน์สตรีทตั้งแต่ปี ค.ศ. 1888 - ค.ศ. 1894 และ ค.ศ. 1899 - ค.ศ. 1901 ตั้งแต่ปี ค.ศ. 1878 ทรงเป็นสมาชิกพระองค์หนึ่งของสภาขุนนางแห่งปรัสเซีย ซึ่งทรงดำรงตำแหน่งประธานตั้งแต่ปี ค.ศ. 1897 - ค.ศ. 1904
เสกสมรส

พระองค์ทรงเสกสมรสกับ เจ้าหญิงมารีแห่งเนเธอร์แลนด์ เมื่อวันที่ 18 กรกฎาคม ค.ศ. 1871 โดยเจ้าหญิงมารีรับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตรดังนี้
เจ้าชายวิลเฮ็ล์ม ฟรีดริช เจ้าชายแห่งวีท
เจ้าชายอเล็คซันเดอร์
เจ้าชายวิลเฮ็ล์ม เจ้าชายแห่งแอลเบเนีย
เจ้าชายวิคทอร์
เจ้าหญิงลูอีเซอ
เทียร์การ์เทิน (อุทยาน)

โกรเซอร์เทียร์การ์เทิน
ซีเกิสซ็อยเลอ เสาชัยในอุทยานฯ
เทียร์การ์เทิน (เยอรมัน: Tiergarten) หรือชื่อเต็มคือ โกรเซอร์เทียร์การ์เทิน (Großer Tiergarten) เป็นอุทยานขนาดใหญ่กลางกรุงเบอร์ลิน และเป็นอุทยานยอดนิยมที่สุดในเบอร์ลิน มีความยาวกว่า 2.1 กิโลเมตร อุทยานตั้งอยู่ในแขวงเทียร์การ์เทินในเขตมิทเทอ ถือเป็นสวนกลางเมืองที่ใหญ่ที่สุดเป็นอันดับสามในเยอรมนีด้วยขนาดพื้นที่ราว 1,300 ไร่ เป็นรองเพียงอุทยานเท็มเพิลโฮฟและเอ็งลิชเชอร์การ์เทิน เท่านั้น
ประวัติของอุทยานนี้สามารถย้อนไปได้ถึง ค.ศ. 1527 แรกเริ่มเป็นเขตล่าสัตว์ในเขตพระราชวังของเจ้าผู้ครองบรันเดินบวร์ค ต่อมาใน ค.ศ. 1530 มีการเวนคืนที่ดินฝั่งเหนือและฝั่งตะวันตกเพื่อขยับขยายพื้นที่ให้ใหญ่ขึ้นจนมีขนาดใหญ่กว่าอุทยานในปัจจุบันเสียอีก เจ้าผู้ครองบรันเดินบวร์คได้สร้างรั้วรอบขอบชิดอุทยานและได้นำสัตว์ป่าต่าง ๆ มาปล่อย ป่าเทียร์การ์เทินในยุคนั้นมีความอุดมสมบูรณ์เหมาะต่อการล่ากวางและสัตว์ป่าอื่น ๆ มาก
เทียร์การ์เทินเป็นเขตล่าสัตว์ของเหล่าเจ้าผู้ครองแคว้นไปจนกระทั่งถึงสมัยของพระเจ้าฟรีดริช วิลเฮ็ล์มที่ 1 พระองค์ดำริย้ายเขตล่าสัตว์ไปไว้ที่อื่น และทรงก่อสร้างอาคารและสาธารณูปโภคต่าง ๆ ได้แก่ ขยายถนนอุนเทอร์เดนลินเดินเพื่อเชื่อมพระราชวังเข้ากับเทียร์การ์เทิน ถางป่าบางส่วนเพื่อทำถนนเชื่อมไปยังพระราชวังชาร์ล็อทเทินบวร์คที่สร้างขึ้นใหม่ และสร้างลานดาราใหญ่เพื่อเป็นใจกลางของเทียร์การ์เทิน เป็นต้น
เซบัสทีอัน เพรอเดิล

| 0 | 1 | 2 | 3 |
| --- | --- | --- | --- |
 เพรอเดิลกับออสเตรียใน ค.ศ. 2015
ข้อมูลส่วนตัว
ชื่อเต็ม:  เซบัสทีอัน เพรอเดิล
วันเกิด:   (1987-06-21) 21 มิถุนายน ค.ศ. 1987 (37 ปี)
สถานที่เกิด:  กราซ สตีเรีย ออสเตรีย
ส่วนสูง:  1.96 เมตร (6 ฟุต 5 นิ้ว)
ตำแหน่ง:  กองหลัง
สโมสรเยาวชน
1993–1997:  เอ็สเฟา เคียร์แบร์ค
1997–2002:  เอ็สเฟา เฟ็ลท์บัค
2002–2006:  ชตวร์มกราทซ์
สโมสรอาชีพ*
| ปี |  ทีม |  ลงเล่น |  (ประตู) |
| 2006–2008 |  ชตวร์มกราทซ์ |  43 |  (4) |
| 2008–2015 |  แวร์เดอร์เบรเมิน |  149 |  (10) |
| 2010 |  แวร์เดอร์เบรเมิน 2 |  1 |  (0) |
| 2015–2020 |  วอตฟอร์ด |  78 |  (3) |
| 2020–2021 |  อูดีเนเซ |  0 |  (0) |
ทีมชาติ‡
|  |  ออสเตรีย รุ่นอายุไม่เกิน 19 ปี |  5 |  (0) |
|  |  ออสเตรีย รุ่นอายุไม่เกิน 20 ปี |  8 |  (1) |
| 2007– |  ออสเตรีย |  73 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:52, 31 มกราคม 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 ตุลาคม 2018
เซบัสทีอัน เพรอเดิล (เยอรมัน: Sebastian Prödl; เกิดวันที่ 21 มิถุนายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลัง เขาเริ่มเล่นฟุตบอลอาชีพกับสโมสรชตวร์มกราทซ์ใน ค.ศ. 2006 สองปีถัดมา เขาย้ายไปเล่นในเยอรมนีกับแวร์เดอร์เบรเมินจนถึง ค.ศ. 2015 ส่วนในนามทีมชาติ เขาได้เล่นให้กับทีมชาติชุดใหญ่มาตั้งแต่ ค.ศ. 2007 โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปในปี 2008 และ 2016
เพรอเดิลเคยเป็นกัปตันทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2007 ที่ประเทศแคนาดา ซึ่งเขาช่วยให้ออสเตรียจบอันดับที่สี่ของการแข่งขัน เขาเป็นผู้เล่นชาวออสเตรียเพียงคนเดียวที่ได้รับเลือกให้ติดทีมยอดเยี่ยมในรายการนั้นโดยนิตยสารอิตาลี กัซเซตตาเดลโลสปอร์ต
หลังจากที่ถูกเรียกติดทีมชาติชุดใหญ่ครั้งแรกใน ค.ศ. 2007 เพรอเดิลได้ลงเล่นนัดแรกให้กับทีมชาติเมื่อวันที่ 30 พฤษภาคม ค.ศ. 2007 ในนัดที่พบกับสกอตแลนด์ ต่อมาในวันที่ 26 มีนาคม ค.ศ. 2008 เพรอเดิลทำสองประตูในนัดกระชับมิตรที่พบกับเนเธอร์แลนด์ ต่อมาในวันที่ 12 มิถุนายน ค.ศ. 2008 ในการแข่งขันฟุตบอลชิงแชมป์แห่งชาติยุโรป 2008 นัดที่พบกับโปแลนด์ เขาถูกทำฟาล์วในกรอบเขตโทษในนาทีที่ 92 เรียกจุดโทษให้กับออสเตรียได้สำเร็จ โดยลูกโทษนั้นถือเป็นประตูเดียวของออสเตรียในรายการแข่งขันนั้น
แหล่งข้อมูลอื่น

สถิติของ เซบัสทีอัน เพรอเดิล ที่ Soccerbase
เซบัสทีอัน เพรอเดิล ที่ National-Football-Teams.com
Sebastian Prödl เว็บไซต์ fussballdaten.de (เยอรมัน)
| ด ค กรายชื่อนักกีฬาทีมชาติออสเตรีย – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  |
เทโอ อัลเบร็ชท์

| เทโอ อัลเบร็ชท์ |
| --- | --- |
เกิด: เทโอ เพาล์ อัลเบร็ชท์ 28 มีนาคม ค.ศ. 1922(1922-03-28) เอ็สเซิน มณฑลไรน์ ปรัสเซีย ไรช์เยอรมัน
เสียชีวิต: 24 กรกฎาคม ค.ศ. 2010(2010-07-24) (88 ปี) เอ็สเซิน รัฐนอร์ทไรน์-เว็สท์ฟาเลิน เยอรมนี
สัญชาติ: เยอรมัน
อาชีพ: ผู้ประกอบการ
มีชื่อเสียงจาก: ผู้ร่วมก่อตั้งอัลดี, อดีตเจ้าของเทรดเดอร์โจส์และอัลดีนอร์ท
คู่สมรส: เซ็ทซีเลีย อัลเบร็ชท์
บุตร: เทโอ อัลเบร็ชท์ ผู้ลูก แบร์ท็อลท์ อัลเบร็ชท์
ญาติ: คาร์ล อัลเบร็ชท์ (พี่ชาย) คาร์ล อัลเบร็ชท์ ผู้ลูก (หลาน) เบอาเทอ ไฮส์เทอร์ (หลาน)
เทโอ เพาล์ อัลเบร็ชท์ (เยอรมัน: Theodor Paul Albrecht; 28 มีนาคม ค.ศ. 1922  – 24 กรกฎาคม ค.ศ. 2010) เป็นนักธุรกิจชาวเยอรมันผู้ก่อตั้งอัลดี เครือซูเปอร์มาร์เก็ตราคาย่อมเยา ร่วมกับคาร์ล อัลเบร็ชท์ พี่ชาย เคยเป็นบุคคลที่ร่ำรวยที่สุดในประเทศเยอรมนีหลายปี และได้รับการจัดอันดับให้เป็นบุคคลที่ร่ำรวยอันดับ 9 ของโลกในปี ค.ศ. 2009 ก่อนจะเสียชีวิตเมื่อวันที่ 24 กรกฎาคม ค.ศ. 2010
เดเอทเซ ซัลทซ์บวร์คอีเกิลส์

| เดเอทเซ ซัลทซ์บวร์คอีเกิลส์ |
| --- | --- |

เมือง: ซัลทซ์บวร์ค ประเทศออสเตรีย
ลีก: เดเอเบเอ็ล
ก่อตั้ง: ค.ศ. 2001
สนามเหย้า: ไอซาเรนาซัลทซ์บวร์ค
สี: ดำ, ขาว
ประวัติแฟรนไชส์
ค.ศ. 2001-2010: ราเฟนส์ซัลทซ์บวร์ค
ค.ศ. 2010-ปัจจุบัน: เดเอทเซ ซัลทซ์บวร์คอีเกิลส์
ตำแหน่งชนะเลิศ
ชนะประจำฤดูกาล: 2 สมัย (ฤดูกาล 05-06, 08-09)
โลโก้ทีมราเฟนส์ซัลทซ์บวร์ค (ค.ศ. 2001-2010)
เดเอทเซ ซัลทซ์บวร์คอีเกิลส์ (เยอรมัน: DEC Salzburg Eagles) หรือ สโมสรฮอกกี้น้ำแข็งหญิงซัลทซ์บวร์คอีเกิลส์ (เยอรมัน: Damen Eishockey Club Salzburg Eagles) เป็นทีมฮอกกี้น้ำแข็งหญิงของออสเตรียที่อยู่ในซัลทซ์บวร์ค ประเทศออสเตรีย โดยมีสนามเหย้าคือไอซาเรนาซัลทซ์บวร์คและเป็นสมาชิกของรายการฮอกกี้น้ำแข็งหญิงออสเตรีย บุนเดิสลีกา ทีมนี้ใช้สนามแข่งร่วมกับสโมสรเอทเซ เรดบูลซัลทซ์บวร์ค ของรายการฮอกกี้ลีกออสเตรีย อนึ่ง ผู้เล่นหลายคนของสโมสรยังเป็นสมาชิกของฮอกกี้น้ำแข็งหญิงทีมชาติออสเตรีย
แหล่งข้อมูลอื่น

เว็บไซต์ทางการ
เดเอทเซ ซัลทซ์บวร์คอีเกิลส์ ที่เฟซบุ๊ก
เดเอทเซ ซัลทซ์บวร์คอีเกิลส์ ที่อินสตาแกรม
เจ้าหญิงโซฟี เจ้าหญิงแห่งปรัสเซีย

เจ้าหญิงโซฟี โยฮันนา มารีอา เจ้าหญิงแห่งปรัสเซีย (เยอรมัน: Sophie Johanna Maria Prinzessin von Preußen) หรือพระนามเดิมคือ เจ้าหญิงโซฟีแห่งอีเซินบวร์ค (เยอรมัน: Sophie von Isenburg) เป็นเจ้าหญิงเยอรมันจากราชวงศ์อีเซินบวร์ค ซึ่งเป็นราชวงศ์เล็กๆในเยอรมนี พระองค์เสกสมรสกับเกออร์ค ฟรีดริช เจ้าชายแห่งปรัสเซีย ทำให้มียศตามสามีเป็นเจ้าหญิงแห่งปรัสเซีย
พระประวัติ

เจ้าหญิงโซฟี ประสูติเมื่อวันที่ 7 มีนาคม พ.ศ. 2521 เป็นธิดาใน ฟรันซ์-อเล็คซันเดอร์ เจ้าชายแห่งอีเซินบวร์ค กับ เคาน์เตสคริสตินซาอูมา-เจซเซีย โดยตระกูลของพระองค์นั้นเป็นโรมันคาทอลิก ขณะทรงพระเยาว์ พระองค์ทรงทำงานใน บริษัทที่ให้คำปรึกษาเกี่ยวกับธุนกิจโดยไม่แสวงหาผลกำไร
เสกสมรส

พระองค์ทรงเสกสมรสกับเกออร์ค ฟรีดริช เจ้าชายแห่งปรัสเซีย เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบ 950 ปีแห่งการสถาปนาราชวงศ์โฮเอินท์ซ็อลเลิร์น พิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว พระองค์มีพระนามและพระอิสริยยศคือ เจ้าหญิงแห่งปรัสเซีย ทั้ง 2 มีพระบุตรดังนี้
เจ้าชายคาร์ล เฟอร์ดินานด์
เจ้าชายหลุยส์ เฟอร์ดินานด์
เจ้าหญิงเอ็มมา มารี
เจ้าชายเฮนริช
Georg Friedrich, Sophie
เดอะเวลล์-เทมเพิร์ดคลาเวียร์

หน้าปก Das Wohltemperierte Klavier ปี 1722
เดอะเวลล์-เทมเพิร์ดคลาเวียร์ (อังกฤษ: The Well-Tempered Clavier; เยอรมัน: Das Wohltemperierte Klavier) หรือ รวมบทประพันธ์สำหรับคลาเวียร์เทียบเสียงแบ่งเท่า BWV 846–893 เป็นหนังสือรวมผลงานประพันธ์สำหรับบรรเลงเดี่ยวด้วยเครื่องลิ่มนิ้วของโยฮัน เซบัสทีอัน บัค ประกอบด้วยบทเพลงบรรเลงเดี่ยวประเภทเพรลูดและฟิวก์ซึ่งประพันธ์ขึ้นเป็นคู่ใน 24 บันไดเสียงหลักทั้งไมเนอร์และเมเจอร์ โดยมีทั้งหมด 2 เล่มรวมเป็นบทเพลงเพรลูดและฟิวก์ 48 คู่
รวมบทประพันธ์สำหรับคลาเวียร์ของบัคทั้งสองเล่มนี้ ถือเป็นนวัตกรรมทางคีตประพันธ์ครั้งสำคัญของดนตรีตะวันตก เพราะเป็นครั้งแรกที่มีการประพันธ์เพลงเพื่อบรรเลงเดี่ยวสำหรับเครื่องลิ่มนิ้ว (คีย์บอร์ด) ที่ใช้ระบบเทียบเสียงแบบ 12 เสียงแบ่งเท่า (twelve equal temperament) จนครบทุกบันไดเสียงหลักทั้งในกุญแจเสียงเมเจอร์และไมเนอร์ โดยก่อนหน้านี้ระบบการเทียบเสียงของเครื่องลิ่มนิ้ว เช่น คลาวิคอร์ด และฮาร์ปซิคอร์ด จะใช้ระบบเทียบเสียงค่ามัชฌิม (meantone temperament) ซึ่งมุ่งไปที่ผลลัพธ์ของการได้ขั้นคู่เสียงบริสุทธิ์ (pure intervals) ในขั้นคู่เสียงที่สามและห้า (thirds and fifths) ซึ่งมีข้อเสียเปรียบตรงที่ไม่สามารถใช้ประพันธ์เพลงได้ในทุกบันไดเสียง ทำให้นักดนตรีและคีตกวีในศตวรรษที่ 17 มักแต่งเพลงแค่เฉพาะในบันไดเสียงที่เป็นที่นิยม เช่น ซีเมเจอร์ เท่านั้น.
บัคได้ระบุไว้ในหนังสือฉบับเผยแพร่ครั้งแรกเมื่อปี ค.ศ. 1722 ว่าหนังสือเล่มนี้ใช้ "เพื่อประโยชน์สำหรับผู้ที่ต้องการศึกษา แต่ก็สามารถใช้เพื่อความบันเทิงของผู้ที่มีประสบการณ์ในการเล่น" ต่อมาในปี ค.ศ. 1742 บัคได้เผยแพร่หนังสือเล่มที่สอง ซึ่งตั้งชื่อไว้สั้น ๆ ว่า "ยี่สิบสี่เพรลูดและฟิวก์" แต่ในปัจจุบันนิยมเรียกชื่อหนังสือทั้งสองเล่มรวมกันว่า "The Well-Tempered Clavier" เล่ม 1 และ เล่ม 2
หนังสือเล่มแรกเผยแพร่ในปี ค.ศ. 1722 ขณะบัคอาศัยอยู่ที่เมืองโคเทน รัฐซัคเซิน-อันฮัลท์ เล่มที่สองเผยแพร่ในยี่สิบปีต่อมา ในปี ค.ศ. 1742 ขณะบัคอาศัยอยู่ที่เมืองไลพ์ซิจ ต้นฉบับเผยแพร่ครั้งแรกในลักษณะการลอกด้วยลายมือ ส่วนฉบับตีพิมพ์ด้วยแท่นพิมพ์ ออกจำหน่ายครั้งแรกในปี ค.ศ. 1801 โดยผู้จัดพิมพ์สามรายพร้อมกันที่เมืองบอนน์ ไลพ์ซิจ และซูริก ถึงแม้ว่าผลงานของบัคจะเสื่อมความนิยมลงหลังการเสียชีวิตของเขา ต่อเนื่องมาจนถึงต้นยุคคลาสสิก แต่ต่อมากลับมีอิทธิพลเป็นอย่างสูงต่องานประพันธ์ในช่วงทศวรรษ 1770 ของไฮเดินและโมซาร์ท ซึ่งศึกษาผลงานของบัคอย่างจริงจัง
ในหนังสือแต่ละเล่ม ประกอบด้วยงานประพันธ์ 24 คู่ (เพรลูดและฟิวก์) รวม 48 ชิ้น เรียงลำดับจาก ซี เมเจอร์, ซี ไมเนอร์, ซี-ชาร์ป เมเจอร์, ซี-ชาร์ป ไมเนอร์ ตามลำดับไปเรื่อย ๆ จนสิ้นสุดที่ บี ไมเนอร์ ฟิวก์ รวมทั้งสองเล่มประกอบด้วยผลงานดนตรี 96 ชิ้น
ในขณะที่บัคตีพิมพ์หนังสือเล่มนี้ คลาเวียร์ ซึ่งเป็นเครื่องดนตรีสำหรับเล่นผลงานเหล่านี้ หมายถึงฮาร์ปซิคอร์ด, แคลฟวิคอร์ด และรวมไปถึงออร์แกน แต่ในปัจจุบัน ผลงานเหล่านี้นิยมนำมาบรรเลงด้วยเปียโนและฮาร์ปซิคอร์ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เดอะเวลล์-เทมเพิร์ดคลาเวียร์
โน้ตเพลงเสรีของ Well-Tempered Clavier, Book 1 ที่โครงการห้องสมุดดนตรีนานาชาติ (IMSLP)
The Well-Tempered Clavier เก็บถาวร 2006-09-07 ที่ เวย์แบ็กแมชชีน ที่ โครงการมิวโทเปีย
Piano Society - Free Audio Records of WTC, MP3 files + Video เก็บถาวร 2010-11-29 ที่ เวย์แบ็กแมชชีน
เดอะเวลล์-เทมเพิร์ดคลาเวียร์ พรลูดและฟิวก์ เก็บถาวร 2014-05-07 ที่ เวย์แบ็กแมชชีน, ะฟิวก์ เก็บถาวร 2019-02-25 ที่ เวย์แบ็กแมชชีน - Korevaar (เปียโน), Goeth (ออร์แกน), Parmentier (ฮาร์ปซิคอร์ด)
Animated visualizations of the music เก็บถาวร 2010-02-10 ที่ เวย์แบ็กแมชชีน
เน็คคาร์

| --- | --- |
เน็คคาร์

แม่น้ำ

 แม่น้ำเน็คคาร์ใกล้ไฮเดิลแบร์ค 


ต้นกำเนิด: 
 - ตำแหน่ง: ป่าดำ
 - ระดับ: 
ปากแม่น้ำ: 
 - ตำแหน่ง: แม่น้ำไรน์


ความยาว: 362.4 km (225.2 mi) km (ข้อผิดพลาดนิพจน์: "&" เป็นอักขระเครื่องหมายวรรคตอนที่ไม่รู้จัก mi)


แม่น้ำเน็คคาร์ (เยอรมัน: Neckar, ออกเสียง: [ˈnɛkaʁ] ( ฟังเสียง)) เป็นแม่น้ำความยาว 362 กิโลเมตร ในประเทศเยอรมนี ไหลผ่านทางทิศตะวันตกเฉียงใต้ของรัฐบาเดิน-เวือร์ทเทิมแบร์ค และไหลผ่านรัฐเฮ็สเซินระยะสั้น ๆ แม่น้ำเน็คคาร์เป็นแควแม่น้ำฝั่งขวาของแม่น้ำไรน์ แม่น้ำไหลผ่านเมือง  ร็อทไวล์, ร็อทเทินบวร์คอัมเน็คคาร์, คิลช์แบร์ค, ทือบิงเงิน, แวร์เนา, เนือร์ทิงเงิน, พล็อคคิงเงิน, เอ็สลิงเงิน, ชตุทท์การ์ท, ลูทวิชส์บวร์ค, มาร์บัค, ไฮล์บร็อน และไฮเดิลแบร์ค ก่อนจะไหลลงแม่น้ำไรน์ที่เมืองมันไฮม์ ที่ระดับความสูง 95 เมตรเหนือระดับน้ำทะเล ทำให้แม่น้ำเน็คคาร์เป็นแควแม่น้ำใหญ่เป็นอันดับ 4 ของแม่น้ำไรน์และเป็นแม่น้ำใหญ่เป็นอันดับ 10 ของเยอรมนี
เจ้าชายแฮร์มันแห่งวีท

เจ้าชายแฮร์มันแห่งวีท (เยอรมัน: Herman Wilhelm Friedrich, Prinz von Wied; 18 สิงหาคม ค.ศ. 1899 - 5 พฤศจิกายน ค.ศ. 1941) เป็นเจ้าชายรัชทายาทแห่งวีท
พระประวัติ

พระองค์เป็นพระโอรสพระองค์โตของเจ้าชายวิลเฮ็ล์ม ฟรีดริช เจ้าชายที่ 6 แห่งวีทกับเจ้าหญิงเพาลีเนอแห่งเวือร์ทเทิมแบร์ค พระราชธิดาในพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ พระองค์มีพระอนุชา 1 พระองค์ คือ เจ้าชายดีทริชแห่งวีท
พระองค์สิ้นพระชนม์ในพระชันษา 42 ปี ระหว่างสงครามโลกครั้งที่ 2 เมื่อวันที่ 5 พฤศจิกายน ค.ศ. 1941 ในเชชูฟ ประเทศโปแลนด์
เสกสมรสและพระบุตร

พระองค์อภิเษกสมรสกับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เมื่อวันที่ 29 เมษายน ค.ศ. 1930 ในเมืองน็อยวีท ทรงมีพระบุตร 3 พระองค์
เจ้าชายฟรีดริช วิลเฮ็ล์ม เจ้าชายแห่งวีท
เจ้าชายมักซีดส์
เจ้าหญิงเอาสแตลิน
วรรณกรรม

Sönke Lorenz, Dieter Mertens, Volker Press: Das Haus Württemberg พจนานุกรมชีวประวัติ โคห์ลแฮมเมอร์, สตุ๊ตการ์ท 1997, ISBN 3-17-013605-4
C. Arnold McNaughton, The Book of Kings: A Royal Genealogy , ใน 3 เล่ม (ลอนดอน สหราชอาณาจักร: Garnstone Press, 1973), เล่ม 1, หน้า 226.
คู่มือลำดับวงศ์ตระกูล ของAdels, Fürstliche Häuser พ.ศ. 2514
แหล่งข้อมูลอื่น

Prinzen von Wied, geneall.net
เซ็ลเลอ

เซ็ลเลอ
เซ็ลเลอ (เยอรมัน: Celle, เสียงอ่านภาษาเยอรมัน: [ˈtsɛlə]) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน
เมืองฝาแฝดและเมืองพี่น้อง

เมืองพี่น้องและเมืองแฝดของเมืองเซ็ลเลอได้แก่
| --- | --- |
  กฟิดซึน, ประเทศโปแลนด์   เชลเลลีกูเร, ประเทศอิตาลี   แฮเมนลินนา, ประเทศฟินแลนด์   Holbæk, ประเทศเดนมาร์ก   ซูมืย, ประเทศยูเครน:   เมอดง, ประเทศฝรั่งเศส   แทวิสต็อก, สหราชอาณาจักร   ตูย์เมน, ประเทศรัสเซีย   ทัลซา, สหรัฐอเมริกา   Mazkeret Batya, ประเทศอิสราเอล
แหล่งข้อมูลอื่น

Official website (เยอรมัน)
"Celle" . สารานุกรมบริตานิกา ค.ศ. 1911 (11 ed.). 1911.
เด็ทม็อลท์

| เด็ทม็อลท์   |
| --- | --- |
เมือง
The princely castle.
   ธง ตราอาร์ม
ที่ตั้งของเด็ทม็อลท์  ในอำเภอลิพเพอ  
เด็ทม็อลท์  แสดงแผนที่เยอรมนีเด็ทม็อลท์  แสดงแผนที่รัฐนอร์ทไรน์-เว็สท์ฟาเลิน
พิกัด: 51°56′16″N 08°53′00″E﻿ / ﻿51.93778°N 8.88333°E﻿ / 51.93778; 8.88333
ประเทศ: เยอรมนี
รัฐ: นอร์ทไรน์-เว็สท์ฟาเลิน
จังหวัด: เด็ทม็อลท์  
อำเภอ: ลิพเพอ
เขตการปกครอง: 27
การปกครอง
 • นายกเทศมนตรี (2020–25) : Frank Hilker (SPD)
พื้นที่
 • ทั้งหมด: 129.39 ตร.กม. (49.96 ตร.ไมล์)
ความสูง: 134 เมตร (440 ฟุต)
ประชากร (2020-12-31)
 • ทั้งหมด: 74,097 คน
 • ความหนาแน่น: 570 คน/ตร.กม. (1,500 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 32701–32760
รหัสโทรศัพท์: 05231, 05232
ทะเบียนพาหนะ: LIP
เว็บไซต์: www.detmold.de
เด็ทม็อลท์ (เยอรมัน: Detmold, เสียงอ่านภาษาเยอรมัน: [ˈdɛtmɔlt] ( ฟังเสียง)) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 74,000 คนในอดีตเคยเป็นเมืองหลวงของรัฐลิพเพอตั้งแต่ปี ค.ศ. 1468 ถึง 1918 และรัฐอิสระลิพเพอ ตั้งแต่ปี ค.ศ. 1947
แหล่งข้อมูลอื่น

เว็บไซต์ทางการ  (ในภาษาเยอรมัน)
"Detmold" . New International Encyclopedia. 1905.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่
วาดีอัลฮัมมามาต

กิฟฏ์หรือเมืองโบราณคอปโตส เป็นจุดเริ่มต้นของเส้นทางที่นำไปสู่อัลกุศ็อยร์บนชายฝั่งทะเลแดง
วาดีอัลฮัมมามาต (อาหรับ: وادي الحمامات; คอปติก: ⲣⲱϩⲉⲛⲧⲟⲩ ทางไปอินเดีย; ประตูสู่อินเดีย) เป็นแม่น้ำที่เหือดแห้งไปแล้วในทะเลทรายตะวันออกของอียิปต์ ตั้งอยู่ระหว่างเมืองอัลกุศ็อยร์กับเมืองกินา และเป็นพื้นที่ทำเหมืองที่สำคัญและเส้นทางการค้าทางตะวันออกจากแม่น้ำไนล์ในสมัยโบราณ พบงานแกะสลักหินและภาพวาดที่มีอายุสามพันปี ทำให้ที่นี่กลายเป็นสถานที่ทางวิทยาศาสตร์และการท่องเที่ยวที่สำคัญในปัจจุบัน
เส้นการค้าขาย

วาดีอัลฮัมมามาตกลายเป็นเส้นทางหลักจากธีบส์ไปยังทะเลแดง และจากนั้นไปยังเส้นทางสายไหมที่นำไปสู่เอเชีย หรือไปยังอาระเบียและจะงอยแอฟริกา การเดินทางประมาณ 200 กม. นี้เป็นเส้นทางที่ตรงที่สุดจากแม่น้ำไนล์ไปยังทะเลแดง เนื่องจากแม่น้ำไนล์โค้งไปทางชายฝั่งที่ปลายด้านตะวันตกของวาดี
เส้นทางไปวาดีอัลฮัมมามาตที่วิ่งจากกิฟฏ์ (หรือคอปโตส) ซึ่งอยู่ทางเหนือของลักซอร์ ไปยังอัลกุศ็อยร์บนชายฝั่งทะเลแดง โดยกิฟฏ์เป็นศูนย์กลางที่สำคัญสำหรับการบริหาร ศาสนา และการค้า เมืองต่าง ๆ ที่ปลายทั้งสองข้างของเส้นทางที่ได้ก่อตั้งในช่วงราชวงศ์ที่หนึ่ง ถึงแม้ว่าจะมีการพบหลักฐานของการยึดครองของพวกกบฎตามเส้นทางก็ตาม